Oorvloed: June 2013
Lei 'n opwindende lewe na 60
Vir diegene van ons wat al oor die 60 trek is daar baie veranderings wat in ons lewens plaasvind. Meesal is al die kinders uit die huis, jy staan up die punt om af te tree, en deesdae bedoel aftree iets baie anders as wat ons ouers gedoen het.
Diegene van ons wat tussen 1946 en 1960 gebore is, word "baby boomers" genoem - en aftree bedoel om heeltemal 'n nuwe, interessante, opwekkende en opwindende lewe te betree - een van bemagtiging en hernuwing. Dis nie vir ons beskore om net op die stoep te sit en koffie drink nie - ONS gaan nuwe uitdagings aanneem en hierdie derde fase van ons lewe omskep in iets wonderliks!
Maar vir baie mense is hul identiteit gekoppel aan wie hulle is in hulle werk - Rekenmeester, Veiligheidswag, Direkteur, Ingenieur of wat ookal. Meeste mense maak voorsiening vir die geldelike kant van aftreding - genoeg om van te lewe, genoeg om 'n bietjie te reis en vir die kinders te kan gaan kuier - maar min maak niks of geen voorsiening vir die geestelike sy van aftreding nie. Vir meeste mense kom dit as 'n skok as hulle skielik besef dat hulle nou "niemand" is nie - hulle kan nie meer sê "Hallo, ek is Ben, die Direkteur van XXX Maatskappy" nie, en vir menige mense lei dit tot 'n gevoel van nutteloosheid en asof hulle rigtingloos is, 'n gevoel dat hulle maar net so wel op die stoep kan bly sit.
Maar dit hoef nie so te wees nie. Die wêreld het verander en daar is verskillende keuses beskikbaar vir ons. En die een keuse is om jouself geestelik voor te berei vir 'n lewensstyl wat heeltemal anders is as waaraan jy gewoond is, maar een wat ook wonderlik en bemagtigend gaan wees. En dit beteken ons moet "self-doelgerig" wees.
Self-doelgerigtheid bedoel jy moet diep binne jouself delf om te ontdek wie jy eintlik is, vir dít wat vir jou belangrik is - jou mees geliefde belangstellings en aktiwiteite, jou verhoudings met familie en vriende en doelpunte wat jy nog wil bereik. Sodra jy hierdie dinge kan identifiseer, kan jy 'n waarlike poging aanwend om hierdie belangrike aktiwiteite in jou aftredingsplan in te sluit en as sulks jou eie 'lewensverhaal' vir die toekoms' te skryf.
Hierdie is JOU lewe - leef elke dag voluit tot jou laaste!
Posted by Maree Clarkson at 9:16 AM No comments: Links to this post
Labels: doelgerig, identiteit, keuses, lewe, na 60, opwindend, toekoms
Oorvloed vs Armoede
Het jy al ooit deelgeneem aan 'n resies, of vir 'n uitgestrekte periode voluit gewerk of 'n lang distansie geswem? Onthou jy hoe, kort na jy begin het, jy moeg begin voel het? Onthou jy hoe, voordat jy 'n lang distansie afgelê het, jy gedink het jy het jou uiteinde bereik? Maar onthou jy ook hoe, toe jy aangehou het, jy weer krag gekry het, jou moegheid verdwyn het, jou spiere geklop het met energie en jy letterlik 'n stormaanval van spoed en uithoudingsvermoë beleef het?
Die Heelal voorsien mildelik. Daar is oorvloed vir almal. Maar net soos jy moes uithou en volhou om weer krag te kry, so moet jy streef na vervulling van oorvloed vanaf die Heelal.
Die wêreld behoort aan jou. Dit is jou eiendom. Dit voorsien nie alleenlik jou lewe nie, maar voorsien alles wat jy mag begeer. Maar jy moet aandring op hierdie dinge. Jy moet niks vrees nie, vir niks stop nie. Jy moet oorheers, nie ineenkrimp nie.
"Kyk hoe groei die blomme!" Die blomme, die voëls, alle kreasie, is alewig aktief. Die blomme en bome in hulle groei, die voëls en wilde diere in hul nesmaak en soektog vir kos, alewig besig maar nooit bekommerd nie. Jy weet jy benodig hierdie dinge en alles sal voorsien word.
Waarom is dit dan dat soveel miljoene mense deur die lewe gaan in armoede en ellende, siekte en wanhoop? Hoekom? Hoofsaaklik omdat hulle 'n realiteit maak van armoede deur die vrees daarvan. Hulle visualiseer armoede, ellende en siekte, hulle praat oor armoede en gevolglik bring hulle dit tot verwerkliking.
Posted by Maree Clarkson at 12:10 PM No comments: Links to this post
Labels: afrikaans, ellende, heelal, oorvloed armoede, oorvloed vs armoede, realiteit, siekte wanhoop
Hoe meer jy behaal in die lewe ... hoe groter word jou uitdagings.
"Waaaat?" hoor ek jou sê.
Wel... die manier waarop ek daarna kyk is dat, as my uitdagings groter is, bedoel dit dat ek moes verder vooruit gegaan het as toe my uitdagings kleiner was!
En... soos jy seker weet... hoe groter die uitdaging... hoe groter die les wat jy daaruit kan leer!
Alles gedaan... hoe meer jy groei... hoe meer word jy uitgedaag om vinniger en verder te groei.
Soos jy een voorheen-gesien-as-onoorkombare berg klim, verskyn 'n nuwe een op die horison. Wat fantasties is... want solank jy klim, beweeg jy vorentoe en nooit agteruit nie.
En tog, soveel mense gooi tooi op sodra hulle 'n nuwe berg sien.
Hulle vergeet die ergste is agter die rug omdat hulle die eerste berg klaar baasgeraak het! Dis eintlik baie treurig ... .